Odločba Komisije

z dne 29. novembra 2002

o določitvi spremenjenih okoljskih merilih za podelitev znaka Skupnosti za okolje detergentom za pomivalne stroje in o spremembi Odločbe 1999/427/ES

(notificirana pod dokumentarno številko K(2002) 4632)

(Besedilo velja za EGP)

(2003/31/ES)

KOMISIJA EVROPSKIH SKUPNOSTI JE –

op upoštevanju Pogodbe o ustanovitvi Evropske skupnosti,

ob upoštevanju Uredbe (ES) št 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje [1] in zlasti drugega pododstavka člena 6(1) Uredbe,

ob upoštevanju naslednjega:

(1) Po Uredbi (ES) št. 1980/2000 se znak Skupnosti za okolje lahko podeli proizvodu z lastnostmi, zaradi katerih lahko pomembno prispeva k izboljšavam glede ključnih okoljskih vidikov.

(2) Uredba (ES) št. 1980/2000 predvideva, da se posebna merila za znak za okolje določijo po skupinah proizvodov.

(3) Predvideva tudi, da se pregled meril za znak za okolje, pa tudi zahtev za ocenjevanje in preverjanje v zvezi z merili, izvede pravočasno pred iztekom obdobja veljavnosti meril, določenih za vsako skupino proizvodov.

(4) Primerno je spremeniti okoljska merila, določena z Odločbo Komisije 1999/427/ES z dne 28. maja 1999 o določitvi okoljskih meril za podelitev znaka za okolje Skupnosti detergentom za pomivalne stroje [2], da bi odražala razvoj na trgu. Istočasno je treba spremeniti obdobje veljavnosti navedene odločbe, kakor je bilo podaljšano z Odločbo 2002/173/ES [3], in opredelitev skupine proizvodov.

(5) Sprejeti je treba novo odločbo o določitvi posebnih okoljskih meril za to skupino proizvodov, ki bodo veljavna pet let.

(6) Primerno je, da za omejeno obdobje ne dlje kot 18 mesecev hkrati veljajo nova merila in merila, določena z Odločbo 1999/427/ES, da se omogoči podjetjem, katerim je bil podeljen znak za okolje ali so zaprosili za podelitev znaka za okolje za svoje proizvode pred datumom uporabe te odločbe, dovolj časa, da te proizvode prilagodijo novim merilom.

(7) Ukrepi, predvideni v tej odločbi, temeljijo na osnutku meril, ki jih je razvil Odbor Evropske unije za znak za okolje, ustanovljen po členu 13 Uredbe (ES) št. 1980/2000.

(8) Ukrepi, predvideni v tej odločbi, so v skladu z mnenjem odbora, ustanovljenega po členu 17 Uredbe (ES) št. 1980/2000,

SPREJELA NASLEDNJO ODLOČBO:

Člen 1

Za podelitev znaka Skupnosti za okolje po Uredbi (ES) št. 1980/2000 mora detergent za pomivalne stroje spadati v skupino proizvodov "detergenti za pomivalne stroje", kot so opredeljeni v členu 2, in izpolnjevati okoljska merila, določena v Prilogi k tej odločbi.

Člen 2

Skupina proizvodov "detergenti za pomivalne stroje" zajema vse detergente, namenjene izključno uporabi za avtomatske gospodinjske pomivalne stroje in vse detergente, namenjene uporabi za avtomatske pomivalne stroje, ki jih upravljajo poklicni uporabniki, vendar so podobni avtomatskim gospodinjskim pomivalnim strojem glede velikosti in uporabe stroja.

Člen 3

Za administrativne namene se skupini proizvodov "detergenti za pomivalne stroje" dodeli kodna številka "015".

Člen 4

Člen 3 Odločbe 1999/427/ES se nadomesti z naslednjim:

"Člen 3

Opredelitev skupine proizvodov in posebna okoljska merila za skupino proizvodov veljajo do 31. maja 2004."

Člen 5

Ta odločba se uporablja od 1. januarja 2003 do 31. decembra 2007.

Proizvajalci proizvodov iz skupine proizvodov "detergenti za pomivalne stroje", ki jim je bil podeljen znak za okolje pred 1. januarjem 2003, lahko ta znak uporabljajo še do 31. maja 2004.

Proizvajalcem proizvodov iz skupine proizvodov "detergenti za pomivalne stroje", ki so zaprosili za podelitev znaka za okolje pred 1. januarjem 2003, se lahko znak za okolje podeli pod pogoji iz Odločbe 1999/427/ES. V tem primeru se znak lahko uporablja do 31. maja 2004.

Člen 6

Ta odločba je naslovljena na države članice.

V Bruslju, 29. novembra 2002

Za Komisijo

Margot Wallström

Članica Komisije

[1] UL L 237, 21.9.2000, str. 1.

[2] UL L 167, 2.7.1999, str. 38.

[3] UL L 56, 27.2.2002, str. 33.

--------------------------------------------------

PRILOGA

OKVIR

Cilji meril

Ta merila so namenjena zlasti spodbujanju:

- zmanjševanja onesnaževanja vode z zmanjševanjem količine uporabljenega detergenta in z omejevanjem količine škodljivih sestavin,

- zmanjševanja uporabe energije s spodbujanjem uporabe detergentov za pomivanje pri nizkih temperaturah

- zmanjševanja odpadkov z zmanjševanjem količine primarnega pakiranja.

Poleg tega merila krepijo zavest potrošnikov o varstvu okolju. Merila so določena tako, da spodbujajo označevanje detergentov za pomivalne stroje, ki imajo majhen vpliv na okolje.

Zahteve za ocenjevanje in preverjanje

Za vsako merilo so navedene posebne zahteve za ocenjevanje in preverjanje.

Kadar mora vlagatelj podati izjave, dokumentacijo, analize, poročila o preskusih ali druge dokaze o izpolnjevanju meril, se razume, da ti lahko izvirajo od vlagatelja in/ali njegovega dobavitelja(-ev) in/ali dobavitelja(-ev) le-tega, in tako dalje glede na primernost.

Kjer je to mogoče, morajo preskuse opraviti laboratoriji, ki izpolnjujejo splošne zahteve EN ISO 17025 ali enakovrednega standarda.

Kjer je to primerno, se smejo preskusne metode, ki niso navedene za posamezno merilo, uporabiti, če pristojni organ, ki ocenjuje vlogo, prizna njihovo enakovrednost.

Kjer je primerno, lahko pristojni organi zahtevajo dodatno dokumentacijo in opravijo neodvisna preverjanja.

Kjer je to primerno, lahko vlagatelj uporabi nadaljnje revizije podatkovne baze sestavin detergentov, ko so na razpolago.

Pristojnim organom se priporoča, da pri ocenjevanju vlog in spremljanju skladnosti z merili upoštevajo uporabo priznanih sistemov okoljskega ravnanja, kot sta EMAS ali ISO14001 (Opomba: uvedba takih sistemov ravnanja ni zahtevana.)

Funkcionalna enota in priporočeni odmerek

Funkcionalna enota, na katero naj se nanašajo vneseni in dobljeni podatki, je količina proizvoda, potrebna za pomivanje 12 pogrinjkov standardne umazanosti (kot je opredeljena s standardi DIN ali ISO). Odmerek, ki ga priporoča proizvajalec porabnikom za normalno umazano posodo in 12 pogrinjkov, se vzame kot priporočeni odmerek po standardnih pogojih, kot je določeno v preskusu pralne učinkovitosti IKW iz merila 6.

MERILA

1. Matrika okoljskega točkovanja

V okoljsko matriko je vključenih naslednjih pet parametrov, ki so zbrani in ocenjeni kot celota v skladu z naslednjo predstavitvijo:

- skupne kemikalije,

- strupenost pri kritični volumski razredčitvi (CDVtox),

- fosfati (izraženi kot natrijev tripolifosfat - STPP),

- aerobne bio-nerazgradljive organske snovi (aNBDO),

- anaerobne bio-nerazgradljive organske snovi (anNBDO).

Naslednja razpredelnica povzema te parametre, z njimi povezano točkovanje, prag za izključitev in faktorje ponderiranja. Formule za izračun vrednosti vsakega parametra in pragov za izključitev so podrobno opisane spodaj v točkah (a) do (f). Parametri za vsako sestavino se izračunajo z upoštevanjem odmerka za posamezno pomivanje, količino vode in masnega odstotka v pripravku ter se za vsak pripravek seštevajo.

Opomba:

Vse vrednosti so izražene v g/pranje, razen CDVtox, ki je izražen v l/pranje.

Matrika okoljskega točkovanja |

Parameter | Točkovanje | Prag za izključitev | Faktor ponderiranja |

4 | 3 | 2 | 1 |

Skupne kemikalije | 16,5 | 18 | 19,5 | 21 | 22,5 | 3 |

strupenost pri kritični volumski razredčitvi | 60 | 120 | 180 | | 200 | 8 |

Fosfati (kot STPP) | 0 | 2,5 | 5 | 7,5 | 10 | 2 |

Aerobno biološko nerazgradljive organske snovi | 0 | 0,25 | 0,5 | 0,75 | 1 | 1 |

Anaerobno biološko nerazgradljive organske snovi | 0 | 0,05 | 0,10 | 0,15 | 0,2 | 1,5 |

Minimalni zahtevani rezultat | 30 |

Ocenjevanje in preverjanje: Navede se natančna formulacija pripravka, vključno z natančnim kemičnim opisom sestavin (na primer identifikacija v skladu s poimenovanjem IUPAC, številka CAS, molekulske in strukturne formule, čistoča, vrsta in odstotek nečistoč, dodatki; za mešanice, na primer površinsko aktivne snovi: številka DID, sestava in spekter porazdelitve homologov, izomerov in trgovskih imen); analitični dokaz o sestavi površinsko aktvinih snovi, ter točna tonaža proizvoda, danega na trg (poročanje 1. marca za preteklo leto).

(a) Strupenost za vodne organizme

Strupenost pri kritični volumski razredčitvi (CDVtox) se izračuna za vsako sestavino (i) z naslednjo enačbo:

CDV

=

× 1000,

kjer je teža (i) teža sestavine v priporočenem odmerku, LF je obremenitveni faktor, LTE pa koncentracija sestavine, ki ima dolgoročni strupeni učinek. CDVtox se sešteje za vsako sestavino (i), tako da je CDVtox za proizvod:

CDVtox = Σ CDVtox (sestavina i)

CDVtox mora biti ≤ 200 l/pranje.

Točkovanje (CDVtox) = (5 - (CDVtox/60)) × 8

Ocenjevanje in preverjanje: Točno sestavo proizvoda se da pristojnemu organu skupaj s podatki o izračunih CDVtox in z njimi povezanih rezultatih. Za vse sestavine, vključene v podatkovno bazo sestavin detergentov (seznam DID, glej Prilogo IA), se uporabijo ustrezne vrednosti iz seznama DID in vpiše ustrezna številka sestavine. Pri novih kemikalijah ali dodatnih sestavinah, ki niso naštete v seznamu DID, se uporabi pristop, opisan v dodatku I.B.

(b) Skupne kemikalije

Skupne kemikalije v g/pranje so priporočeni odmerek brez vsebnosti vode.

Skupne kemikalije morajo biti ≤ 22,5 g/pranje.

Točkovanje (skupne kemikalije) = (15 - (skupne kemikalije/1,5)) × 3

Ocenjevanje in preverjanje: Točno sestavo proizvoda se da pristojnemu organu skupaj s podatki o izračunih skupnih kemikalij in z njimi povezanih rezultatih.

(c) Fosfati (v obliki natrijevega tripolifosfata - STPP)

Fosfati so količina fosfatov v pripravku, izračunani kot natrijev tripolifosfat (STPP).

Fosfatov mora biti ≤ 10 g/pranje.

Točkovanje (fosfati) = (4 - (fosfati/2,5)) × 2

Ocenjevanje in preverjanje: Točno sestavo proizvoda se da pristojnemu organu skupaj s podatki o izračunih fosfatov in z njimi povezanih rezultatih.

(d) aerobno bio-nerazgradljive organske snovi (aNBDO),

Aerobno bio-nerazgradljive organske snovi so teža vseh organskih sestavin, ki so aerobno bio-nerazgradljive (glej seznam DID), pri enem pranju, v g/pranje,.

aNBDO mora biti ≤ 1 g/pranje.

Točkovanje (aNBDO) = 4 - (aNBDO/0,25)

Ocenjevanje in preverjanje: Točno sestavo proizvoda se da pristojnemu organu skupaj s podatki o izračunih aNBDO in z njimi povezanimi rezultati. Za vse sestavine iz seznama DID (Priloga IA) se uporabijo ustrezni podatki iz seznama DID. Za sestavine, ki niso na seznamu DID, je treba preskrbeti ustrezne podatke iz literature ali drugih virov ali rezultatov primernih preskusov, ki dokazujejo, da so aerobno biorazgradljive. Preskusi za takojšno biorazgradljivost so navedeni v Direktivi Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1] ter njenih kasnejših spremembah, zlasti metodah iz priloge V.C4, ali njim enakovrednih preskusnih metodah OECD 301 A-F ali njim enakovrednih preskusih ISO. Desetdnevno okensko načelo se ne uporablja. Prag prepustnosti mora biti 70 % za preskuse iz Priloge V.C4-A in C4-B k Direktivi 67/548/EGS (in njim enakovrednih preskusov A ter E OECD 301 in enakovrednih preskusov ISO), in 60 % za preskuse C4-C, D, E in F (ter njim enakovredne preskuse OECD 301 B, C, D in F ter enakovredne preskuse ISO).

(e) anaerobno bio-nerazgradljive organske snovi (anNBDO)

Anaerobno bio-nerazgradljive organske snovi so teža vseh organskih sestavin, ki so anaerobno bio-nerazgradljive z uporabo ustreznih korekcijskih faktorjev (glej seznam DID), pri enem pranju, v g/pranje,.

anNBDO mora biti ≤ 0,2 g/pranje.

Točkovanje (anNBDO) = (4 - (anNBDO/0,05)) × 1,5

Ocenjevanje in preverjanje: Točno sestavo proizvoda se da pristojnemu organu skupaj s podatki o izračunih anNBDO in z njimi povezanimi rezultati. Za vse sestavine iz seznama DID (priloga IA) se uporabijo ustrezni podatki iz seznama DID. Za sestavine, ki niso na seznamu DID, je treba preskrbeti ustrezne podatke iz literature ali drugih virov ali rezultatov primernih preskusov, ki dokazujejo, da so anaerobno biorazgradljive. Referenčni preskus anaerobne razgradljivosti je ISO 11734, ECETOC št. 28 (junij 1988) ali enakovredna preskusna metoda, pri kateri se zahteva 60 % končne razgradljivosti pri anaerobnih pogojih. Preskusne metode, ki posnemajo pogoje v ustreznem anaerobnem okolju, se lahko uporabijo za dokumentiranje, da je bilo 60 % končne razgradljivosti dosežene v anaerobnih pogojih (glej dodatek IC).

(f) skupne dosežene točke

Vsota točkovanje (CDVtox) + točkovanje (skupne kemikalije) + točkovanje (fosfati) + točkovanje (aNBDO) + točkovanje (anNBDO) mora biti ≥ 30.

Ocenjevanje in preverjanje: Točno sestavo proizvoda se da pristojnemu organu skupaj s podatki o izračunih skupnih doseženih točk.

2. Biorazgradljivost površinsko aktivnih snovi

(a) Lahka aerobna biorazgradljivost

Vsaka površinsko aktivna snov v proizvodu mora biti lahko biorazgradljiva.

Ocenjevanje in preverjanje: Točno sestavo proizvoda se da pristojnemu organu. Seznam DID (glej dodatek IA) navaja, ali je posamezna površinsko aktivna snov aerobno biorazgradljiva ali ne (torej se tisti, ki so v stolpcu o aerobni biorazgradljivosti označeni z "Y", ne smejo uporabljati). Za površinsko aktivne snovi, ki jih ni na seznamu DID, je treba preskrbeti ustrezne podatke iz literature ali drugih virov ali rezultatov primernih preskusov, ki dokazujejo, da so aerobno biorazgradljivi. Preskusi za lahko biorazgradljivost so navedeni v Direktivi Sveta 67/548/EGS in njenih kasnejših spremembah, zlasti metode iz Priloge V.C4 ali njim enakovredne preskusne metode OECD 301 A-F ali njim enakovredni preskusi ISO. Desetdnevno okensko načelo se ne uporablja. Prag prepustnosti mora biti 70 % za preskuse iz Priloge V.C4-A in C4-B k Direktivi 67/548/EGS (in njim enakovredne preskuse A ter E OECD 301 in enakovredne preskuse ISO), in 60 % za preskuse C4-C, D, E in F (ter njim enakovredne preskuse OECD 301 B, C, D in F ter enakovredne preskuse ISO).

(b) Anaerobna biorazgradljivost

Vsaka površinsko aktivna snov v proizvodu mora biti anaerobno biorazgradljiva.

Ocenjevanje in preverjanje: Treba je podati točno sestavo proizvoda. Seznam DID (glej dodatek IA) navaja, ali je posamezna površinsko aktivna snov anaerobno biorazgradljiva ali ne (torej se tisti, ki so v stolpcu o anaerobni biorazgradljivosti označeni z "Y", ne smejo uporabljati). Za sestavine, ki jih ni na seznamu DID, je treba preskrbeti ustrezne podatke iz literature ali drugih virov ali rezultatov primernih preskusov, ki dokazujejo, da so anaerobno biorazgradljive. Referenčni preskus anaerobne razgradljivosti je ISO 11734, ECETOC št. 28 (junij 1988) ali enakovredna preskusna metoda, pri kateri se zahteva 60 % končne razgradljivosti pri anaerobnih pogojih. Preskusne metode, ki posnemajo pogoje v ustreznem anaerobnem okolju, se lahko uporabijo za dokumentiranje, da je bilo 60 % končne razgradljivosti dosežene v anaerobnih pogojih (glej dodatek IC).

3. Nevarne ali strupene snovi ali pripravki

(a) V proizvod se ne sme vključiti nobena sestavina, ki ji je v času uporabe dodeljen ali ji je mogoče dodeliti katerega od naslednjih opozorilnih stavkov (ali njihovih kombinacij):

R40 (omejeni dokazi o rakotvornem učinku)

R45 (lahko povzroči raka)

R46 (lahko povzroči dedno genetsko poškodbo)

R49 (ob vdihavanju lahko povzroči raka)

R50-53 (zelo strupeno za vodne organizme in lahko povzroči dolgoročne škodljive učinke v vodnem okolju)

R51-53 (strupeno za vodne organizme, povzroči lahko dolgoročne škodljive učinke v vodnem okolju)

R60 (lahko škoduje plodnosti)

R61 (lahko škoduje še nerojenemu otroku)

R62 (možno tveganje za slabšo plodnost)

R63 (možno tveganje poškodbe še nerojenega otroka)

R64 (lahko škoduje zdravju dojenčka preko materinega mleka)

R68 (možna nevarnost trajnih okvar zdravja),

kot je določeno v Direktivi Sveta 67/548/EGS in njenih kasnejših spremembah ali v Direktivi 1999/45/ES Evropskega parlamenta in Sveta z dne 31. maja 1999 o približevanju zakonov in drugih predpisov držav članic v zvezi z razvrščanjem, pakiranjem in označevanjem nevarnih snovi

[2]

in njenih kasnejših spremembah.

To zahtevo mora izpolnjevati tudi vsaka sestavina, uporabljena v katerem koli pripravku in ki presega 0,01 % teže končnega proizvoda.

Ocenjevanje in preverjanje: Točno sestavo proizvoda se da pristojnemu organu skupaj s kopijami varnostnih listov materiala za vsako sestavino in izjavo o izpolnjevanju tega merila. Podajo se preskusni rezultati ali sklici na objavljene podatke.

(b) Ne smejo se uporabljati nobeni konzervansi, ki so ali bi lahko bili uvrščeni kot R50-53, kot je določeno v Direktivi Sveta 67/548/EGS ali njenih kasnejših spremembah ali Direktivi 1999/45/EC in njenih kasnejših spremembah, ne glede na količino.

Ocenjevanje in preverjanje: Točno sestavo proizvoda se da pristojnemu organu skupaj s kopijami varnostnih listov materiala za vsako sestavino (bodisi za snovi ali pripravke) in izjavo o izpolnjevanju tega merila. Podajo se preskusni rezultati ali sklici na objavljene podatke.

(c) Sestavine APEO, APD, EDTA, NTA

Naslednjih sestavin ni dovoljeno vključiti v proizvod niti kot del sestave niti kot del katerega koli pripravka, vključenega v sestavo:

- alkilfenoletoksilati (APEO) ali drugi derivati alkil fenola (AP derivati).

- EDTA (etilen-diamin-tetra-acetat)

- NTA (nitrilotriacetat)

Ocenjevanje in preverjanje: Točno sestavo proizvoda se da pristojnemu organu skupaj z izjavo o odsotnosti teh kemičnih spojin.

(d) Fosfonati

Količina fosfonatov, ki niso neposredno biorazgradljivi (aerobno), ne sme presegati 0,2 g na pranje.

Ocenjevanje in preverjanje: Točno formulo proizvoda se da pristojnemu organu skupaj z izjavo o izpolnjevanju tega merila.

4. Dišave

(a) Nitromošusi in policiklični mošusi.

Nitromošusov in policikličnih mošusov ni dovoljeno vključiti v proizvod niti kot del sestave niti kot del katerega koli pripravka, vključenega v sestavo. To med drugim zadeva:

mošus ksilen | 5-terc-butil-2,4,6-trinitro-meta-ksilen |

mošus ambrete | 4-terc-butil-3-metoksi-2,6-dinitrotoluen |

mosken | 1,1,3,3,5-pentametil-4,6-dinitroindan |

mošus tibetin | 1-terc-butil-3,4,5-trimetil-2,6-dinitrobenzen |

mošus keton | 4'-terc-butil-2',6'-dimetil-3',5'-dinitroacetafenon |

HHCB | 1,3,4,6,7,8-heksahidro-4,6,6,7,8,8-heksametilciklopenta(g)-2-benzopiran |

AHTN | 6-acetil-1,1,2,4,4,7-heksametiltetralin |

(b) Kodeks prakse

Vse sestavine, dodane proizvodu kot dišava, morajo biti izdelane in/ali obravnavane v skladu s kodeksom prakse Mednarodnega združenja parfumerjev (IFRA).

Ocenjevanje in preverjanje: Točno formulo proizvoda se da pristojnemu organu skupaj z izjavo o izpolnjevanju dela (a) in dela (b) tega merila.

5. Embalaža

(a) Primarna embalaža ne sme presegati 2,5 gramov na funkcionalno enoto.

(b) Kartonasta primarna embalaža mora vsebovati ≥ 80 % recikliranega materiala.

(c) Plastična primarna embalaža mora biti označena v skladu z ISO 1043.

Ocenjevanje in preverjanje: Vlagatelj da vzorec embalaže pristojnemu organu, ki ocenjuje vlogo. Pristojnemu organu je treba predložiti izračun količine primarne embalaže in izjavo glede odstotka recikliranega materiala v kartonski embalaži.

6. Učinkovitost pomivanja

Proizvod mora imeti zadovoljivo učinkovitost pomivanja pri priporočenem odmerku v skladu s standardnimi preskusi, ki jih je razvil IKW, ali z EN 50242 (prilagojenim, kot je predstavljeno spodaj).

Preskuse se opravi pri 55 oC ali manj.

Ocenjevanje in preverjanje: Poročilo o preskusu se predloži pristojnemu organu. Preskus, drugačen od preskusa IKW, ali prilagojene različice preskusa EN 50242, se lahko uporabi le, če ga pristojni organ, ki ocenjuje vlogo, potrdi kot enakovrednega.

Če se uporabi EN 50242: 1998, veljajo naslednje prilagoditve: preskusi se opravijo pri 55 oC ± 2 oC s hladnim predpranjem brez detergenta; stroj, uporabljen v preskusu, mora biti priključen na mrzlo vodo, v njem pa mora biti 12 pogrinjkov s pralnim indeksom med 3,35 in 3,75; uporabi se sušilni program stroja, oceni pa se samo čistost posod; uporabi se šibko kislo splakovalno sredstvo v skladu s standardno formulo (formula III); nastavitev splakovalnega sredstva mora biti med 2 in 3; odmerek pomivalnega sredstva mora biti tak, kot ga priporoča proizvajalec; trije poskusi se opravijo pri trdoti vode v skladu s standardom; poskus sestavlja pet pomivanj, kjer se rezultat odčita po petem pomivanju, ne da bi bile posode med pomivanji čiščene; rezultat mora biti boljši ali identičen referenčnemu detergentu po petem pomivanju; recept za referenčni detergent (Detergent B IEC 436) in splakovalno sredstvo (formula III), glej dodatek B v standardu EN 50242: 1998 (tenzide je treba hraniti na hladnem v neprepustnih posodah, ki držijo manj kot 1 kg, porabiti pa jih je treba v treh mesecih).

7. Čistoča encimov

V končnem encimskem pripravku ne sme biti mikroorganizmov, ki proizvajajo encime.

Ocenjevanje in preverjanje: Poročilo o preskusu ali potrdilo proizvajalca encima se predloži pristojnemu organu.

8. Informacije za potrošnike

(a) Informacije na embalaži

Na proizvodu ali v njem mora biti naslednje (ali enakovredno) besedilo:

"Ta detergent, označen z znakom za okolje, deluje dobro pri nizkih temperaturah [***] Vlagatelj tu vstavi priporočeno temperaturo ali razpon temperatur, ki ne presegajo 55 oC.. Na pomivalnem stroju izberite program za pomivanje z nizko temperaturo, v celoti napolnite stroj s posodo in ne prekoračite priporočenega odmerka. Tako bodo poraba energije in vode ter onesnaževanje vode kar najmanjši.

Za več informacij o znaku EU za okolje obiščite spletno stran:

http://europa.eu.int/ecolabel."

(b) Navodila o odmerjanju

Navodila o odmerjanju so na embalaži proizvoda. Navedeni so priporočeni odmerki za "normalno" in "močno" umazano posodo in za različne trdote vode, primerne za kraj, kjer se proizvod prodaja. V navodilih so nasveti, kako čim bolje izkoristiti proizvod glede na umazanost.

Vlagatelj ima vpeljane primerne korake, s katerimi pomaga potrošniku upoštevati priporočene odmerke, na primer tako, da ponudi pripomoček za odmerjanje (za proizvode v praškasti ali tekoči obliki) in/ali z označitvijo priporočenega odmerka vsaj v mililitrih (za proizvode v praškasti ali tekoči obliki). Za potrošnike je na embalaži natisnjeno priporočilo, naj pri dobavitelju vode ali lokalnih oblasteh poiščejo podatke o trdoti vode v vodovodnem omrežju.

(c) Podatki o sestavinah in njihovo označevanje

Uporablja se Priporočilo Komisije 89/542/EGS z dne 13. septembra 1989 o označevanju detergentov in čistilnih sredstev [4], označujejo pa se naslednje skupine sestavin:

encimi | oznaka vrste encimov |

konzervirna sredstva | značilnosti in oznake v skladu s poimenovanjem IUPAC (International Union of Pure and Applied Chemistry) |

Če proizvod vsebuje dišave, mora to biti označeno na embalaži.

Ocenjevanje in preverjanje: Vlagatelj preskrbi vzorec embalaže proizvoda skupaj z izjavo o izpolnjevanju delov (a), (b) in (c) tega merila.

9. Informacije, prikazane na znaku za okolje

Polje 2 na znaku za okolje vsebuje naslednje besedilo

"— prispeva k manjšemu onesnaževanju vode,

— varčuje z embalažo."

Ocenjevanje in preverjanje: Vlagatelj pristojnemu organu, ki ocenjuje vlogo, preskrbi vzorec embalaže proizvoda z znakom, skupaj z izjavo o izpolnjevanju tega merila.

[1] UL 196, 16.8.1967, str. 1.

[2] UL L 200, 30.7.1999, str. 1.

[4] 1 UL L 291, 10.10.1989, str. 55.

--------------------------------------------------